
Ministru kabineta noteikumi Nr. 734
Rīgā 2021. gada 2. novembrī (prot. Nr. 73 44. §)
Grozījumi Ministru kabineta 2018. gada 28. augusta noteikumos Nr. 555 "Veselības aprūpes pakalpojumu organizēšanas un samaksas kārtība"
Izdoti saskaņā ar Veselības aprūpes finansēšanas likuma
5. panta otro un trešo daļu, 6. panta otrās daļas 7. un 14. punktu
un ceturto daļu, 7. pantu, 8. panta otro daļu
un 10. panta trešo daļu,
Ārstniecības likuma 3. panta otro daļu, Invaliditātes likuma 11. panta 2. punktu
un Černobiļas atomelektrostacijas avārijas seku
likvidēšanas dalībnieku un Černobiļas atomelektrostacijas
avārijas rezultātā cietušo personu sociālās aizsardzības likuma
14. pantu
· Izdarīt Ministru kabineta 2018. gada 28. augusta noteikumos Nr. 555 "Veselības aprūpes pakalpojumu organizēšanas un samaksas kārtība" (Latvijas Vēstnesis, 2018, 176., 251. nr.; 2019, 63., 96., 254. nr.; 2020, 110B., 134A., 248. nr.; 2021, 83., 105., 123A., 189., 195A. nr.) šādus grozījumus:
· 1. Izteikt 245.41. apakšpunktu šādā redakcijā:
· "245.41. dienests veic papildu samaksu 11,87 euro apmērā par katram pacientam ievadīto vakcīnas devu laikposmā no 2021. gada 1. oktobra līdz 2021. gada 31. decembrim;".
· 2. Izteikt 251. punktu šādā redakcijā:
· "251. Dienests no 2021. gada 18. oktobra ir tiesīgs ārstniecības iestādēm, kas sniedz stacionārās veselības aprūpes pakalpojumus atbilstoši līgumā ar dienestu noteiktajai kārtībai, izmaksāt maksājumu gatavības režīma nodrošināšanai, ja vienlaikus ir spēkā šādi nosacījumi: 
·  
· 251.1. dienestā ir saņemts ārstniecības iestādes rakstveida iesniegums par izdevumu kompensēšanu;
· 251.2. ārstniecības iestāde ir pārtraukusi sniegt stacionārās veselības aprūpes vai dienas stacionāra veselības aprūpes pakalpojumus, lai novirzītu tās rīcībā esošos resursus (piemēram, personālu, telpas) Covid-19 pacientu vai terapijas profila pacientu stacionārajai ārstēšanai;
· 251.3. dienesta veiktā samaksa par Covid-19 pacientu vai terapijas profila pacientu ārstēšanu nesedz ārstniecības personu atalgojuma un telpu uzturēšanas izmaksas veselības aprūpes pakalpojumu programmās, kurās ir pārtraukta pakalpojumu sniegšana."

